CELEX: C2006/224/28
Language: fi
Date: 2006-09-16 00:00:00
Title: Asia C-233/05: Yhteisöjen tuomioistuimen määräys (kuudes jaosto) 1.6.2006 (Gerechtshof te 's-Hertogenboschin (Alankomaat) esittämä ennakkoratkaisupyyntö) — V.O.F. Dressuurstal Jespers v. Inspecteur van de Belastingdienst/Zuidwest/kantoor Breda van de rijksbelastingdienst (Kuudes arvonlisäverodirektiivi — Valmistus — Valmistetun tavaran käsite — Hevonen, jota kasvatetaan ja koulutetaan — Verosaatavan syntyminen)

16.9.2006   
            
            
               FI
            
            
               Euroopan unionin virallinen lehti
            
            
               C 224/16
            
         Yhteisöjen tuomioistuimen määräys (kuudes jaosto) 1.6.2006 (Gerechtshof te 's-Hertogenboschin (Alankomaat) esittämä ennakkoratkaisupyyntö) — V.O.F. Dressuurstal Jespers v. Inspecteur van de Belastingdienst/Zuidwest/kantoor Breda van de rijksbelastingdienst
   (Asia C-233/05) (1)
   
   (Kuudes arvonlisäverodirektiivi - Valmistus - Valmistetun tavaran käsite - Hevonen, jota kasvatetaan ja koulutetaan - Verosaatavan syntyminen)
   (2006/C 224/28)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Gerechtshof te 's-Hertogenbosch
   Asianosaiset
   
      Kantaja: V.O.F. Dressuurstal Jespers
   
      Vastaajat: Inspecteur van de Belastingdienst/Zuidwest/kantoor Breda van de rijksbelastingdienst
   Oikeudenkäynnin kohde
   Ennakkoratkaisupyyntö — Gerechtshof te 's-Hertogenbosch — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1) 5 artiklan 7 kohdan a alakohdan tulkinta — Kouluttamaton hevonen, jota kasvatetaan ja koulutetaan tietyssä tarkoituksessa — Hevonen, joka on totutettu satulaan ja joka kasvatuksen ja erityisen koulutuksen jälkeen voi osallistua kilpailuihin korkeammalla tasolla — Onko kyse molemmissa tapauksissa uuden tavaran valmistamisesta? — Sen merkitys, onko hevosta muutettu objektiivisella ja mitattavissa olevalla tavalla ja onko tavoite saavutettu — Veron maksaminen määräaikaisiin ilmoituksiin perustuvan järjestelmän mukaisesti
   Määräysosa
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY, sellaisena kuin sitä on muutettu 22 päivänä joulukuuta 1994 annetulla neuvoston direktiivillä 94/76/EY ottamalla käyttöön 1 päivänä tammikuuta 1995 toteutettavan Euroopan unionin laajenemisen yhteydessä sovellettavat siirtymätoimenpiteet arvonlisäveron osalta, 5 artiklan 5 kohdan a alakohtaa on tulkittava siten, että hevosen kouluttaminen siinä tarkoituksessa, että sitä voidaan käyttää satulaan totutettuna tai kasvatushevosena ja että se voi osallistua kilpailuihin, ei ole valmistusta, eikä tällaista hevosta voida tällaisissa olosuhteissa pitää valmistettuna tavarana.
            
         
               2)
            
            
               Hevosten koulutus- ja kasvatustoiminnasta muodostuvien palveluiden suorittamisesta korvauksena määräajoin vastaanotettujen summien osalta arvonlisäverosaatavan syntyminen määritetään kuudennen direktiivin 10 artiklan 2 kohdassa säädettyjen edellytysten mukaan.
            
         
      (1)  EUVL C 205, 20.8.2005.